CELEX: 62007TJ0352
Language: hu
Date: 2009-01-14 00:00:00
Title: Az Elsőfokú Bíróság (ötödik tanács) 2009. január 14-i ítélete.#Az Európai Közösségek Bizottsága kontra Rednap AB.#Választottbírósági kikötés - A negyedik távközlés-technikai kutatási, technológiai fejlesztési és szemléltetési keretprogram körében kötött szerződések - Rise és Healthline projektek - A bejelentett költségek egy részének a szerződéses kikötésektől való eltérése - A kifizetett előlegek egy részének visszatérítése - Mulasztási eljárás.#T-352/07. sz. ügy.

Az Elsőfokú Bíróság (ötödik tanács) 2009. január 14‑i ítélete – Bizottság kontra Rednap
      (T‑352/07. sz. ügy)
      „Választottbírósági kikötés – A negyedik távközlés-technikai kutatási, technológiai fejlesztési és szemléltetési keretprogram körében kötött szerződések
         – Rise és Healthline projektek – A bejelentett költségek egy részének a szerződéses kikötésektől való eltérése – A kifizetett előlegek egy részének visszatérítése – Mulasztási eljárás”
      
      Eljárás – A Bíróság választottbírósági kikötés alapján történő megkeresése – A kutatási, a technológiafejlesztés és a demonstráció területére vonatkozó projekt megvalósításához nyújtott közösségi pénzügyi
         támogatást odaítélő szerződés – Szabálytalanságok megállapítása – Az előlegek kamatokkal növelt összegének visszatérítése iránti kérelem – Késedelmi kamatok (EK 238. cikk) (vö. 43., 48–49. pont)
      
      Tárgy
      
         
               A DE 3010 (DE) Rise és a HC 4007 (HC) Healthline szerződés keretében a Közösség által fizetett előlegek egy részének visszatérítése
                  iránt az EK 238. cikk alapján benyújtott bizottsági kereset.
               
            Rendelkező rész
      1)         Az Elsőfokú Bíróság kötelezi a Rednap AB‑t, hogy térítsen vissza a Bizottság részére 334 375,49 euró összeget.
      2)         Az Elsőfokú Bíróság kötelezi a Rednap AB‑t, hogy fizessen meg a Bizottság részére 219 125,22 euró összeg után 2002. június
         1‑jétől számítva a tartozás teljes kiegyenlítéséig a görög jog szerinti, de 2007. augusztus 1‑jétől legfeljebb 11,75%‑os mértékű
         törvényes késedelmi kamatot, 2002. június 1‑jétől számítva a tartozás teljes kiegyenlítéséig.
      
      3)         Az Elsőfokú Bíróság kötelezi a Rednap AB‑t, hogy fizessen meg a Bizottság részére 115 250,27 euró összeg után a görög jog
         szerinti, de 2007. augusztus 1‑jétől legfeljebb 11,75%‑os mértékű törvényes késedelmi kamatot, 2002. május 31‑étől számítva
         a tartozás teljes kiegyenlítéséig.
      
      4)         Az Elsőfokú Bíróság a Rednap AB‑t kötelezi a költségek viselésére.